یاپونییا حربی بودجهسینی رئکورد حده چاتدیریب.
آخار . آذ خبر وئریر کی، گلن ایل بو اؤلکهنین حربی بودجهسینین ۴۳،۶ میلیارد دوللار اولماسی پلانلاشدیریلیر. حربی بودجهنین قوهیه مینمهسی اوچون پارلامئنت حکومتین حاضیرلادیغی بودجه لاییحهسینی تصدیق ائتمهلیدیر.
قئید ائدک کی، یاپونییانین حربی بودجهسینی آرتیرماسینا اساس سبب چینله شیمالی کورئیا اولوب. بئله کی، چینله جنوبی چین دنیزینده اراضی موباحیثهسی و شیمالی کورئیادان نووه تهدیدی توکیونو بئله آددیم آتماغا وادار ائدیب. یاپونییا آرتیق آردیجیل اولاراق ۵-جی ایلدیر کی، اؤز حربی بودجهسینی آرتیریر.
گلن ایل اوچون بیر سیرا اؤلکهلر ده اؤز حربی بودجهلرینی آرتیریبلار. بو اؤلکهلر سیراسیندا ایلک یئرده چین، هیندیستان، سودییه عربیستانی کیمی اؤلکهلر دایانیر. چین بئله آددیم آتماسینا سبب کیمی آمئریکادان گلن تهدیدی گؤستریب. هیندیستان ایسه سون گونلر پاکیستانلا موناسیبتلرینی کورلاییب و اؤز حربی آرسئنالینین مودئرنلشدیریلمهسینه ایستارت وئریب. سعودییه عربیستانی ایسه یاخین شرق باتاقلیغیندا بلوکادایا آلینیب. اَر-ریاد یمنده دولاییسی یوللا ایرانلا ساواشیر. اوستهلیک اَر-ریاد عیراق و سورییادا دا پلانلارینی گئرچکلشدیرمک ایسته ییر. آوروپا بیرلیگی اؤلکهلری ده روسییا تهدیدی ایله علاقه دار بودجهلرینی آرتیرماق حاقیندا قرار وئریبلر.
آبش ایسه ۲۰۱۶-جی ایلله موقاییسهده حربی بودجهسینی ۱% آرتیرماغی پلانلاشدیریب. یئگانه ائنیش روسییادا قئیده آلینیب. اؤلکهنین اقتصادی چتینلیکلری اوجباتیندان حربی خرجلر ۶% آزالدیلیب.
azb_Arab azb_Arab azb_Arab azb_Arab azb_Arab